**CONTRACT DE PRESTĂRI SERVICII**

**Nr. 10.689 din data 14.06.2022**

In temeiul dispozitiilor Legii nr. 98/2016 privind achizitiile publice, cu modificarile si completarile ulterioare si ale Hotararea Guvernului nr. 395/2016 cu modificarile si completarile ulterioare, pentru aprobarea Normelor metodologice de aplicare a prevederilor referitoare la atribuirea contractului de achizitie publica/acordului-cadru din Legea nr.98/2016, s-a incheiat prezentul contract de servicii

Intre

1. **PARTI CONTRACTANTE**

**AGENŢIA JUDEŢEANĂ PENTRU OCUPAREA FORŢEI DE MUNCĂ ILFOV** cu sediul în str. Ruginoasa nr. 4, sector 4, Bucureşti, telefon/fax 021/332.37.08; 021/330.20.14, cod fiscal 11364678, cont trezorerie RO86TREZ29A685003200130X, deschis la Trezoreria Ilfov, reprezentată legal prin Director Executiv D-na Ţigănaşu Georgiana Florenţa, în calitate de **Achizitor**,

Si

**S.C. STAR SISTEMS SECURITY S.R.L.**, sediul social in str. Intr. Dridu, nr. 7, Bloc F 13, scara B, Et. 9, Ap. 78, sectorul 1, Bucuresti si punct de lucru in Soseaua Chitilei, nr. 166, etaj 1, sector 1, Bucuresti, inregistrata la Registrul Comertului sub nr. J40/12980/2005, cod fiscal RO17810427, telefon/fax: 021.224.24.44, email: [office@starsecurity.ro](mailto:office@starsecurity.ro), cont RO77RZBR0000060006887074, Raiffeisen Bank, Agentia Chibrit, reprezentată legal prin Administrator D-na Petre Ana-Maria Emilia, în calitate de **Prestator**, pe de alta parte.

1. **DEFINlTII**

In prezentul contract urmatorii termeni vor fi interpretati astfel:

1. **Contract** - reprezinta prezentul contract si toate anexele sale.
2. **Achizitor si Prestator** - partile contractante, asa cum sunt acestea denumite in prezentul contract;
3. **Pretul contractului** - pretul platibil prestatorului de catre achizitor, in baza contractului, pentru indeplinirea integrala si corespunzatoare a tuturor obligatiilor asumate prin contract;
4. **Servicii** - totalitatea activitatilor pe *care* prestatorul trebuie sa le realizeze si care fac obiectul prezentului contract;
5. **Obiectiv** - amplasamentul şi perimetrul în interiorul căruia urmează să se asigure de către prestator serviciul de pază a bunurilor şi persoanelor şi de asigurare a bunei desfăşurări a activităţii derulate de achizitor, în conformitate cu dispoziţiile prezentului contract, ale Planului de Pază şi ale Legii nr. 333/2003, cu modificările și completările ulterioare.
6. **Agent de securitate** - angajatul prestatorului şi elementul individual din dispozitivul ce asigură paza la obiectivul arătat în prezentul contract, în conformitate cu dispoziţiile prezentului contract, ale Planului de Pază şi ale Legii nr. 333/2003, cu modificările și completările ulterioare
7. **Plan de pază** - ansamblul caracteristicilor obiectivului la care se desfăşoară activitatea de pază a prestatorului, caracteristicile zonei, numărul de posturi şi amplasarea acestora, necesarul de personal de pază, amenajările, instalaţiile şi mijloacele tehnice de pază şi alarmare, consemnul posturilor, legătura şi cooperarea cu alte organe cu atribuţii de pază a obiectivelor, bunurilor, valorilor şi persoanelor, precum şi modul de acţiune în diferite situaţii;
8. **forta majora** - un eveniment mai presus de controlul partilor, care nu se datoreaza greselii sau vinei acestora, care nu putea fi prevazut la momentul incheierii contractului si care face imposibila executarea si, respectiv, indeplinirea contractului; sunt considerate asemenea evenimente: razboaie, revolutii, incendii, inundatii sau orice alte catastrofe naturale, restrictii aparute ca urmare a unei carantine, embargou, enumerarea nefiind exhaustiva ci enunciativa. Nu este considerat forta majora un eveniment asemenea celor de mai sus care, fara a crea o imposibilitate de executare, face extrem de costisitoare executarea obligatiilor uneia din parti;

**3. INTERPRETARE**

3.1. În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2. Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

**4. OBIECTUL PRINCIPAL AL CONTRACTULUI**

* 1. Prestatorul se obliga sa presteze “***Servicii de paza si protectiei bunurilor si a personalului precum si a ordinii si linistii la sediul Agentiei Judetene pentru Ocuparea Fortei de Munca Ilfov***’’, din Bucuresti, str. Ruginoasa, nr. 4, sectorul 4.
  2. Seviciul de asigurare a pazei se realizeaza prin observarea si supravegherea directa a intrarii si iesirii persoanelor si mijloacelor de transport in/si din incinta institutiei, a personalului angajat, cat si supravegherea gardului de imprejmuire a agentiei.
  3. ***Serviciul de paza la obiectivul prevazut la pct 4.1 va fi asigurat permanent, cu un post (24/24h, inclusiv sambata, duminica si sarbatorile legale).***
  4. Cu ocazia desfasurarii unor actiuni, evenimente (ex. Bursa locurilor de munca) organizate de achizitor, prestatorul este de acord ca, la cererea scrisa a achizitorului, sa asigure cu personal activitatea de paza, protectie si asigurare a ordinii publice in locatiile indicate de achizitor, in limita a trei astfel de evenimente pe an.
  5. Prestatorul intocmeste impreuna cu achizitorul planul de paza, stabileste de comun acord cu acesta dispozitivul de paza, luand toate masurile in vederea asigurarii securitatii obiectivelor incredintate in paza. Prestatorul va aviza pe cheltuiala proprie planul de paza. Planul de paza va constitui anexa la prezentul contract.

1. **DURATA COTRACTULUI**
   1. Prezentul contract ***se încheie pe o durată de 6 luni si 17 zile,*** **urmand sa intre in vigoare la data de 14.06.2022 si este valabil pana la data 31.12.2022 .**
   2. *Pentru perioada 01.01.2023 – 30.04.2023, achizitorul poate prelungi valabilitatea prezentului contract pentru cel mult 4 luni, conform prevederilor art. 165, alin. 1, lit. a) – d), din HG 395 privind Normele metodologice de aplicare a prevederilor referitoare la atribuirea contractului de achiziţie publică/acordului - cadru din Legea nr. 98/2016 privind achiziţiile publice, cu condiţia existenţei resurselor financiare alocate cu această destinaţie.*
2. **PRETUL CONTRACTULUI SI MODALITATI DE PLATA**
   1. Pretul unitar, pe ora agent de securitate, in lei fara TVA, convenit pentru indeplinirea contractului, platibil prestatorului de catre achizitor, este de **18,56 lei/ora/post, fara TVA, respectiv de 22,09 lei/ora/post, cu TVA**.
   2. **Valoarea contractului pentru perioada 14.06.2022 - 31.12.2022 este de 89.533,44 lei fara TVA, respectiv 106.544,79 lei cu TVA**, calculat conform prevederilor legale.
   3. **Plata aferenta serviciului prestat in luna Decembrie 2022 va fi suportata din bugetul alocat in anul 2023.**
   4. Factura se va emite lunar, până cel mai târziu pe data de 10 a fiecărei luni, urmând ca aceasta să se achite pana la data de 31 ale lunii in curs, pentru luna anterioara, în limita creditelor bugetare deschise cu aceasta destinatie de ordonatorul secundar de credite.
   5. ***Pentru perioada 01.01.2023 – 30.04.2023, in cazul prelungirii valabilitatii prezentului contract in conditiile prevazute la pct. 5.2, pretul unitar ramane ferm, cel de la pct. 6.1, de 18,56 lei/ora/post, fara TVA, respectiv de 22,09 lei/ora/post, cu TVA.***
   6. Achizitorul se obliga sa efectueze plata serviciilor prestate in conformitate cu art. 6 alin. (1) lit.c) din Legea nr. 72/2013 privind masurile pentru combaterea intarzierii in executarea obligatiilor de plata a unor sume de bani rezultand din contracte incheiate intre profesionisti si intre acestia si autoritaii contractante, in termen de 30 zile de la inregistrarea la Registratura achizitorului a facturii transmise de prestator, insotita de procesul verbal de receptie a serviciilor si de pontaj.
   7. Plata se va realiza prin ordin de plată, pe baza documentelor mai sus mentionate, în contul pe care prestatorul se obligă să-l aiba deschis la Trezorerie, conform contractului.

**7. DOCUMENTELE COTRACTULUI**

**7. 1.** Documentele prezentului contract sunt:

* Caietul de sarcini intocmit de achizitor - Anexa 1;
* Propunerea tehnica – Anexa 2
* Propunerea financiara - Anexa 3;
* Planul de paza – Anexa 4.

**8. OBLIGATIILE PRESTATORULUI**

* 1. Prestatorul, se obliga sa presteze serviciile cu profesionalismul si promptitudinea cuvenite angajamentului asumat, la parametrii calitativi si cantitativi prevazuti in Caietul de sarcini si in oferta depusa, fiind direct raspunzator pentru asigurarea pazei si protectiei bunurilor si a personalului precum si a ordinii si linistii in obiectivul prevazut la pct 4.1, cu respectarea prevederilor legale in vigoare.
  2. In vederea realizarii serviciilor *ce* fac obiectul prezentului contract, prestatorul, prin personalul de paza, se obliga:
* sa cunoasca locurile si punctele vulnerabile din incinta si perimetrul obiectivului, pentru a preveni producerea oricaror fapte de natura sa aduca prejudicii obiectivutui pazit;
* să intocmesca **Planul de Pază** **şi Intervenţie** si sa presteze serviciile prevăzute în prezentul contract pe baza acestui document, cu respectarea prevederilor legale în vigoare specifice acestei activităţi. Înregistrarea la Poliție se va face de către Prestator, iar dovada înregistrării se va depune la Achizitor în maxim 10 zile de la data semnarii prezentului contract;
* să execute serviciile de pază cu numărul de agenţi stabilit de comun acord cu achizitorul, în conformitate cu planul de pază şi intervenţie;
* sa pazeasca obiectivul, bunurile si valorile primite in paza si sa asigure integritatea acestora;
* să supravegheze prestarea serviciilor, să asigure resursele umane calificate, materialele şi orice alte echipamente, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract și/sau anexele acestuia sau se poate deduce în mod rezonabil din contract;
* să ia toate măsurile legale de asigurare a personalului propriu implicat în realizarea contractului, pe linie de protecţia muncii, mediu şi P.S.I., instruirea acestuia, acordarea echipamentului de lucru şi protecţie, cercetarea eventualelor accidente de muncă şi înregistrarea acestora;
* să asigure prestarea activității de pază, protecţie în regim de permanenţă, în ture, în toate zilele lunii calendaristice, indiferent de caracterul zilei lucrătoare/nelucrătoare, în cadrul contractului, conform caietului de sarcini, a ofertei tehnice și a planului de pază;
* să asigure paza bunurilor şi valorilor si protectia persoanelor conform Planului de pază și instructiunilor de pază primite de la reprezentantii autorizati ai achizitorului şi să asigure integritatea acestora, cu respectarea consemnelor generale şi particulare;
* locul de dispunere a posturilor de pază, consemnul general şi consemnele particulare ale posturilor, itinerarul de deplasare, precum şi modul de acţiune pentru intervenţie la posturi vor fi stabilite de achizitor cu reprezentantul prestatorului, în conformitate cu prevederile legislaţiei în vigoare, fiind stipulate în planul de pază şi intervenţie;
* sa permita accesul in obiectiv numai in conformitate cu reglementarile legale si cu dispozitiile achizitorului. Sa efectueze controlul la intrarea si la iesirea din incinta si perimetrul obiectivului a persoanelor, mijloacelor *de* transport, materialelor, documentelor si altar bunuri;
* sa nu permita accesul persoanelor aflate in stare de ebrietate in obiectivul pazit;
* sa opreasca accesul in obiectivul pazit si sa legitimeze persoanele despre care exista date sau indicii ca au savirsit infraciiuni sau alte fapte ilicite, pe cele care incalca normele interne stabilite prin regulamente proprii ale achizitorului, iar in cazul infractiunilor flagrante, sa opreasca si sa predea organelor abilitate potrivit legii, pe faptuitor, bunurile sau valorile carefac obiectul infractiunii sau al altar fapte ilicite, luand masuri pentru conservarea ori paza lor, intocmind totodata un proces verbal despre luarea acestor masuri;
* să procedeze la înlocuirea agentului/agenţilor de securitate, pentru care Achizitorul constată că nu efectuează corespunzător prestarea de serviciilor de pază şi pe care achizitorul îl reclamă, în termen de 24 de ore de la data atenționării. În cazul abaterilor grave, înlocuirea agentului de securitate se va realiza cu maximă celeritate;
* să prezinte reprezentantului legal al achizitorului și persoanelor autorizate de acesta, următoarele:
* un tabel cu numele și datele de identificare ale intregului personal desemnat să asigure paza si protecţia în termen de 3 (trei) zile lucrătoare de la semnarea contractului şi să actualizeze aceste informaţii ori de câte ori va apărea necesitatea, în maximum 3 (trei) zile lucrătoare de la data producerii modificării;
* copii după atestatele profesionale şi cazierul persoanelor desemnate să asigure paza, si protecţia la sediul A.J.O.F.M. Ilfov, la semnarea contractului, dar nu mai târziu de 5 zile lucrătoare de la semnarea contractului. Aceste informații vor fi actualizate ori de cate ori este necesar, la înlocuirea personalului.
* în cazul în care controalele organelor abilitate vor sesiza abateri / neregularităţi de orice natură, în desfăşurarea activităţii, ca urmare a deficienţelor sistemului şi dispozitivului de pază, protecţie şi intervenție, la oricare din obiectivele/posturile de pază ale achizitorului, în perioada de valabilitate a contractului, prestatorul va suporta sancţiunile aplicate în urma constatărilor efectuate; în situaţia în care prestatorul este sancţionat în mod repetat (de cel mult două ori în cursul derularii contractului), achizitorul va denunța unilateral contractul, prin simpla informare scrisă a prestatorului în termen de maximum 15 zile de la constatare, fără punerea în întârziere şi fără intervenția instanţei judecătoreşti competente;
* prestatorul - prin reprezentanţii săi/persoane autorizate - are obligaţia, în maxim 5 zile lucrătoare de la semnarea contractului, să consilieze achizitorul, din proprie initațivă sau la cererea acestuia, în termen de 2 zile lucrătoare de la solicitare, în elaborarea/actualizarea şi depunerea unui Plan de pază bine fundamentat, pertinent, în vederea avizării de către organele abilitate. Consilierea reprezintă o obligație ce decurge din serviciile de pază si protecție asumate, în favoarea Achizitorului și este inclusă în prețul contractului;
* asigurarea unui dispecerat cu funcționare permanentă prin care se asigură comunicarea cu toate posturile de pază, cu responsabilii și conducătorii societății, ai beneficiarului;
* despăgubirea achizitorului cu contravaloarea pagubelor, dovedite de organele competente, produse de prestator, prin îndeplinirea defectuoasă a obligaţiilor prezentului contract în subsidiar cu autorii direcți ai faptelor din care au rezultat prejudiciile și în cazul în care există o legatură de cauzalitate între fapta din care au rezultat prejudiciile și neîndeplinirea sau îndeplinirea defectuoasă a atribuțiilor de pază;
* intervenția directă sau prin dispeceratul propriu în cazul producerii unor evenimente deosebite;
* informarea conducerii obiectivului despre principalele probleme referitoare la modul de asigurare şi executare a serviciului;
* informarea conducerii instituţiei imediat sau în cel mult 24 de ore despre abaterile săvârşite de personalul care îşi desfăşoară activitatea în obiectiv şi neregulile constatate la punctul de control acces;
* asigurarea unui echipaj de intervenţie în caz de urgenţă, capabil să intervină cu respectarea timpilor stabiliți de normele legale incidente în domeniul sistemelor de securitate private;
* in caz de avarii produse la instalaiii, conducte sau rezervoare de apa, de combustibili ori de substante chimice, la retelele electrice sau telefonice si in orice alte imprejurari care sunt de natura sa produca pagube, sa aduca de indata la cunostinia celor in drept asemenea evenimente si sa ia masuri, imediat dupa constatare, pentru salvarea bunurilor si avalorilor;
* să depună diligențele necesare pentru asigurarea unei ţinute morale şi a unui comportament civilizat din partea agenţilor săi în raporturile acestora cu reprezentanţii Achizitorului și cu salariaţii și partenerii acestuia. Orice abatere a conduitei acestora de la normele unui comportament civilizat şi bazat pe principii legale şi morale va trebui sesizată prompt, de către reprezentantul /reprezentanţii legal(i) autorizat(i) al(ai) Achizitorului pentru efectuarea controlului activităţii de pază și intervenție, conducerii Prestatorului, în scopul adoptării, de către acesta din urmă, a măsurilor corective corespunzătoare;
* in caz de incendii, sa ia imediat masuri de stingere si de salvare a persoanelor, a bunurilor si avalorilor, sa sesizeze pompierii si sa anunte conducerea unitatii si politia;
* sa ia masuri pentru salvarea persoanelor, a bunurilor si a valorilor in caz de calamitati;
* sa sesizeze politia in legatura cu orice fapta produsa, de natura a prejudicia patrimoniul obiectivului pazit si sa dea concursul pentru indeplinirea misiunilor *ce* revin politiei pentru prinderea infractorilor;
* sa instiinteze, de indata, conducerea institutiei si pe seful ierarhic despre producerea oricarui eveniment in timpul executarii serviciului si despre masurile luate;
* sa poarte uniforma si insemnele distinctive in timpul serviciului;
* sa nu se prezinte la serviciu sub influenta bauturilor alcoolice si sa nu consume astfel de bauturi in timpul serviciului;
* sa nu absenteze nemotivat de la serviciu si sa anunte in prealabil conducerea;
* sa execute dispozitiile sefilor ierarhici si sa manifeste respect in exercitarea atributiilor de serviciu;
* sa execute, in raport cu specificul obiectivului, bunurilor sau valorilor pazite, orice alte sarcini care i-au fost incredintate potrivit planului de paza.
  1. Prestatorul se obliga sa il despagubeasca pe achizitor pentru pagubele produse achizitorului prin neexecutarea sau executarea in mod necorespunzator a obligatiilor contractuale.
  2. Prestatorul se obliga sa pastreze confidentialitatea informatiilor si documentelor transmise de achizitor sau despre care ia cunostinta in executarea prezentului contract, cu exceptiile prevazute de lege.
  3. Pe perioada realizării tuturor activităților din cadrul Contractului, prestatorul este responsabil pentru implementarea celor mai bune practici, în conformitate cu legislația și regulamentele existente la nivel național și la nivelul Uniunii Europene. Prestatorul răspunde față de Achizitor, pentru orice nerespectare sau omisiune a respectării oricăror prevederi legale și normative aplicabile. Achizitorul nu va fi responsabil pentru nerespectarea sau omisiunea respectării de către Prestator a oricărei prevederi legale sau a oricărui act normativ aplicabil precum și atât pentru prestarea serviciilor cât și pentru rezultatele generate de prestarea serviciilor.
  4. Agenţii de securitate ai prestatorului trebuie să-și îndeplinească toate îndatoririle, în conformitate cu secțiunile relevante ale Planului de Pază și ale caietului de sarcini.
  5. Prestatorul răspunde de asigurarea prezenţei personalului de pază/securitate la sediul achizitorului. Lipsa unui agent de securitate din post reprezintă neasigurarea pazei/securitătii la obiectivul respectiv.
  6. Prestatorul are obligația de a respecta în executarea contractului, obligațiile aplicabile în domeniul mediului, social și al muncii instituite prin dreptul Uniunii, prin dreptul național, prin acorduri colective sau prin dispozițiile internaționale de drept în domeniul mediului, social și al muncii (*se vor enumera actele normative și standardele aplicabile*). În cazul în care Prestatorul nu își îndepliniește obligațiile pe linie socială și de mediu, Achizitorul va înceta contractul cu acesta fără altă formalitate suplimentară.

**9. OBLIGATIILE ACHIZITORULUI**

9.1 Achizitorul se obliga:

* sa predea prestatorului in momentul semnarii contractului lista angajatilor si lista autoturismelor care au acces in cadrul obiectivului prevazut la pct. 4.1;
* sa colaboreze activ cu prestatorul si cu angajatii acestuia in vederea realizarii obligatiilor contractuale;
* sa asigure conditiile minime de lucru pentru agentul de paza, permitandu-i accesul la un grup sanitar, la o incapere pe care sa o foloseasca drept vestiar si pentru pastrarea actelor si registrelor de evidente;
* sa anunte in timp util prestatorul asupra oricaror actiuni sau activitati ale achizitorului sau organizate de terti in obiectivul prevazut la pct. 4.1, spre a fi asigurat cu masuri de paza, protectie si prevenire, actiuni sau activitati care implica riscuri majore pentru obligatiile contractuale asumate de catre prestator prin prezentul contract;
* să notifice prompt, conducerii Prestatorului, orice schimbare în planuri sau consemnele stabilite pentru acoperirea obiectului contractului, precum şi orice modificare cu privire la orarul de lucru în cadrul locației prevazute la pct. 4.1;
* sa anunte prestatorul despre orice nereguli in legatura cu modul de derulare a prezentului contract sau in legatura cu deficientele manifestate in exercitarea atributiilor profesionale si in comportamentul agentilor de paza, in scris, in maxim 24 *ore* de la constatarea evenimentutui;
* sa numeasca un reprezentant pentru mentinerea legaturii cu prestatorul in perioada derularii prezentului contract si sa notifice prestatorului numele si datele de contact ale acestuia;
* sa pastreze confidentialitatea informatiilor si documentelor transmise de prestator sau despre care ia cunostinta in executarea prezentului contract, cu exceptiile prevazute de lege.
* să plătească, lunar, preţul tuturor serviciilor efectiv şi corect prestate, pe baza facturii prezentate de Prestator și acceptate la plată de către Achizitor, conform tarifului stabilit şi la termenul prevăzut în prezentul contract. Prestarea serviciilor este confirmată prin procesul verbal de recepție semnat, fără observații de catre Achizitor;

**10. RECEPTIE SI VERIFICARI**

* 1. Recepția și verificările serviciilor vor fi efectuate atât de către Prestator cât și de către Achizitor care are dreptul de a verifica în orice moment modul de prestare a serviciilor pentru a stabili conformitatea lor cu prevederile din propunerea tehnică şi din caietul de sarcini.
  2. Verificări care se efectuează de către prestator, prin personal numit în acest scop (șef obiectiv, inspectori si auditori):
* Starea agenților de securitate (uniformă, dotare, stare de oboseală sau ebrietate, etc);
* Dotarea conform prevederilor contractului și cerințelor specifice obiectivului păzit (uniforme, însemne distinctive ale societății, echipament, mijloace de apărare, mijloace de comunicație, etc);
* Predarea-primirea serviciului între schimburi, prezentarea la ora și locurile stabilite;
* Existența și consemnarea zilnică în registrele specifice executării și evidențierii serviciului de pază (conform H.G nr. 301/2012).
* Respectarea prevederilor planului de pază, consemnul general și particular al posturilor.
  1. Verificări care se efectuează de către personalul desemnat de Achizitor (se vor specifica și termenele de acceptanță/recepție în corelație cu graficul de plăți):
* Integritatea obiectivelor păzite (uși acces, holuri, finisaje, instalații de iluminat, ventilație, utilaje, împrejmuiri, dotări, mobilier, etc.);
* Încadrarea cu personal atestat sau în curs de calificare conform legii a tuturor posturilor de pază, prezența la posturi a agenților de securitate, comportamentul, starea acestora și dotarea conform cerințelor stabilite prin contract.
* Existența registrelor de lucru pentru serviciul de pază, care vor fi înregistrate de prestator și vizate de Achizitor spre neschimbare.
  1. Efectuarea prestației de pază în condițiile stabilite prin contractul de prestări servicii de pază va fi confirmată de reprezentanții prestatorului și ai beneficiarului printr-un proces verbal de recepție a serviciilor de pază. Încheierea și semnarea de către părți fără obiecțiuni a procesului verbal, condiționează plata prestației.
  2. Achizitorul are obligatia de a notifica, in scris, prestatorului, identitatea reprezentantilor sai imputerniciti in acest scop.

1. **AJUSTAREA PRETULUI**
   1. Pretul unitar pentru serviciile ce fac obiectul prezentului contract este cel prevazut la pct 6.1, **fiind ferm şi neajustabil, exprimat în lei, pe intreaga perioada de valabilitate/derulare a contractului, inclusiv perioada pentru care autoritatea contractanta poate prelungi valabilitatea contractului cu maxim 4 luni.**
   2. ***Preţul contractului nu se poate actualiza.***
   3. In situatia in care pe perioada derularii contractului prestatorul reduce tarifele practicate pentru serviciile ce fac obiectul contractului, pretul prevazut la pct 6.1. va fi modificat in mod corespunzator, prin act aditional incheiat intre parti.
2. **INCEPERE, FINALIZARE, INTARZIERI, SISTARE**
   1. Prestatorul are obligatia de a incepe prestarea serviciilor ce constituie obiectul prezentului contract la data intrarii in vigoare a contractului.
   2. În cazul în care serviciile prestatorului suferă întârzieri şi/sau suportă costuri suplimentare, datorate în exclusivitate achizitorului/prestatorului, părţile vor stabili de comun acord prelungirea perioadei de prestare a serviciului.
   3. (1) Serviciile prestate în baza contractului sau, dacă este cazul, oricare fază a acestora prevazută a fi terminată într-o perioadă stabilită în graficul de prestare, trebuie finalizate în termenul convenit de parţi, termen care se calculează de la data începerii prestării serviciilor.

(2) În cazul în care:

i) orice motive de întârziere, ce nu se datorează prestatorului, sau

ii) alte circumstanţe neobisnuite susceptibile de a surveni, altfel decât prin încalcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci parţile vor revizui, de comun acord, perioada de prestare şi vor semna un act adiţional.

* 1. Daca pe parcursul indeplinirii contractului prestatorul nu poate respecta planul de paza intocrnit, acesta are obligatia de a notifica acest tucru, in timp util, achizitorului.
  2. Cu exceptia prevederilor pct 16, o intarziere in indeplinirea contractului da dreptul achizitorului *de* a solicita penalitati prestatorului potrivit prevederilor pct. 12.1.

**13. PENALITATI PENTRU NEINDEPLINIREA CULPABILA A OBLIGATIILOR**

* 1. In cazul in care, din vina sa, prestatorul nu reuseste sa isi indeplineasca obligatiile asumate prin contract, atunci achizitorul are dreptul de a deduce din pretul contractului, ca penalitati, o suma echivalenta cu 0,10%/zi de intarziere din pretul contractului.
  2. In cazul in care achizitorul nu onoreaza facturile in termen de 30 zile de la expirarea perioadei prevazute la pct 5.4., acesta are obligatia de a plati, ca penalitati, o suma echivalenta cu 0,10%/zi din plata neefectuata, pana la indeplinirea efectiva a obligatiilor.
  3. Prestatorul va suporta toate daunele (degradări, furturi, etc) produse Achizitorului prin executarea necorespunzătoare a serviciilor contractate, în tot sau în parte. Pentru pagubele cauzate beneficiarului, constatate în obiectivele stabilite prin contract ca fiind produse exclusiv din culpa prestatorului, acesta va răspunde material (penal sau patrimonial, conform prevederilor legale). Plata prejudiciului se va face de către prestator în baza unui proces verbal încheiat și însusit de către o comisie mixtă (beneficiar - prestator), sau printr-o hotărâre definitivă a instanțelor de judecată competente.
  4. Prestatorul va despăgubi Achizitorul împotriva oricăror:
* Reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, mărci înregistrate etc.), legate de echipamentele, dotările, instalaţiile sau utilajele folosite pentru sau în legătură cu serviciile prestate; și
* Daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.
  1. Prestatorul va remedia toate neregulile semnalate în urma controalelor persoanelor împuternicite de catre Achizitor; în cazul în care Prestatorul este sancţionat de 3 ori pe parcursul derularii contractului, Achizitorul va denunţa unilateral contractul cu notificarea prealabila cu 15 zile inainte de momentul incetării contractului.
  2. Nerespectarea obligaţiilor asumate prin prezentul contract de către una dintre părţi, în mod culpabil şi repetat, da dreptul partii lezate de a considera contractul de drept reziliat şi de a pretinde plata de daune-interese.
  3. Achizitorul isi rezerva dreptul de a renunţa oricând la contract, printr-o notificare scrisă, adresată prestatorului, fără nicio compensaţie, dacă acesta din urma da faliment, cu condiţia ca aceasta anulare sa nu prejudicieze sau sa afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită pana la data denunţării unilaterale a contractului.

**14. INCETAREA SI DENUNTAREA UNILATERALA A CONTRACTULUI**

14. 1**.** Partile semnatare ale prezentului Contract stabilesc ca acesta isi poate inceta efectele, in una sau mai multe din urmatoarele situatii:

* la expirarea perioadei pentru care a fost incheiat, daca partile nu au renegociat prelungirea lui sau nu si-au notificat reciproc intentia de reziliere;
* dacă prestatorului i se retrage licenta de funcţionare;
* prin acordul scris al partilor;
* prin denuntarea unilaterala din partea achizitorului. Achizitorul isi rezerva dreptul de a denunta unilateral prezentul contract in cel mult 15 zile de la aparitia unor circumstante care nu au putut fi prevazute la data incheierii contractului si care conduc la modificarea clauzelor contractuale astfel incat contractul respectiv ar fi imposibil de executat;
* prin reziliere, de plin drept, in caz de neexecutare sau executare necorespunzatoare a obligatiilor contractuale asumate prin prezentul contract, de catre una din parti, in masura in care la notificarea adresata de partea lezata, partea in culpa nu depune diligentele necesare pentru executarea in mod corespunzator a obligatiilor ce-i revin potrivit prezentului contract, in termen de 15 zile de la primirea notificarii.
* in caz de forta majora;
* in cazul dizolvarii, lichidarii sau falimentului, retragerii autorizatiei de functionare a prestatorului, in conditiile legii.
* prin denunţare unilaterală în condiţiile prevăzute la art. 222 alin. (2) și art. 223 alin. (1) din Legea 98/2016 privind achizițiile publice;

14.2.In cazul denuntarii unilaterale din partea achizitorului, prestatorul are dreptul de a pretinde numai plata corespunzatoare pentru partea din contract indeplinita pana la data denuntarii unilaterale a contractului.

14.3 Achizitorul îşi rezervă dreptul de a denunţa unilateral prezentul contract, în cel mult 15 zile de la emiterea unor decizii ale Curții Europene de Justiție sau în cazul în care furnizorul se regăsește într-una dintre situațiile de excludere și/sau de la apariţia unor circumstanţe care nu au putut fi prevăzute la data încheierii contractului, sub condiţia notificării Prestatorului în scris.

**15. AMENDAMENTE**

15.1.Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezeaza interesele comerciale legitime ale acestora şi care nu au putut fi prevăzute la data încheierii contractului.

**16. CESIUNEA**

16.1 Prestatorul are obligatia de a nu transfera total sau partial obligatiile sale asumate prin contract, fara sa obtina in prealabil acordul scris al achizitorului.

16.2.Cesiunea nu va exonera prestatorul de nici o responsabilitate privind obligatiile asumate prin prezentul contract.

**17. FORTA MAJORA**

* 1. Forta majora este constatata de o autoritate competenta. Evenimentele de forţă majoră pot fi: acte sau fapte naturale (calamităţi naturale, cutremure, inundaţii, înghet, ploi torenţiale, vânt puternic, etc.), acte guvernamentale (hotărâri, legi, ordonante, embargo, etc.), acte sociale (război, revoluţie, grevă, etc.), precum si orice acte normative intervenite pe parcursul derularii contractului, care fac imposibila executarea acestuia.
  2. Forta majora exonereaza partile contractante de indeplinirea obligatiilor asumate prin prezentul contract, pe toata perioada in care aceasta actioneaza.
  3. Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.
  4. Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.
  5. Daca forta majora actioneaza sau se estimeaza ca va actiona o perioada mai mare de 6 luni, fiecare parte va avea dreptul sa notifice celeilalte parti incetarea de plin drept a prezentului contract, fara ca vreuna din parti sa poata pretinde celeilalte daune-interese.

**18.** **SOLUTIONAREA LITIGIILOR**

18.1 Achizitorul si prestatorul vor depune toate eforturile pentru a rezolva pe cale amiabila, prin tratative directe, orice neintelegere sau disputa care se poate ivi intre ei in cadrul sau in legatura cu indeplinirea contractului.

18.2 Daca dupa 15 zile de la inceperea acestor tratative, achizitorul si prestatorul nu reusesc sa rezolve in mod amiabil o divergenta contractuala, fiecare poate solicita ca disputa sa se solutioneze de catre instantele judecatoresti competente din Romania.

1. **LIMBA CARE GUVERNEAZA CONTRACTUL**

19.1. Limba care guverneaza contractul este limba romana.

1. **COMUNICARI**

20.1. (1)Orice comunicare intre parti, referitoare la indeplinirea prezentului contract, trebuie sa fie transmisa in scris.

(2) Orice document scris trebuie înregistrat atât în momentul transmiterii, cât şi în momentul primirii.

20.2.Comunicarile intre parti se pot face si prin telefon, telegrama, telex, fax sau e-mail cu conditia confirmarii in scris a primirii comunicarii.

20.3 Notificările verbale nu se iau în considerare de niciuna dintre părți dacă nu sunt confirmate în scris, prin intermediul uneia dintre modalitățile prevăzute în articolul precedent.

20.4 Orice modificare a adresei de corespondență este opozabilă celeilalte părți numai dacă a fost comunicată celeilalte părți prin scrisoare recomandată cu confirmare de primire.Înlocuirea persoanelor responsabile cu derularea contractului trebuie comunicată celeilalte părți neîntârziat (în cel mult 3 zile). Prejudiciile cauzate de anunțarea cu întârziere a înlocuirii vor fi suportate de partea răspunzătoare pentru trimiterea cu întârziere a comunicării.

**21. DISPOZIŢII FINALE**

21.1. În cazul în care o clauză sau o parte din prezentul contract va fi declarată nulă, clauzele rămase valabile vor continua să-şi producă efectele, cu excepţia cazurilor în care clauza sau partea anulată va conţine o obligaţie esenţială pentru validitatea şi/sau executarea contractului.

21.2. În cazul fuziunii/divizării sau schimbării formei juridice a uneia dintre părţi aceasta are obligaţia de a aduce la cunoştinţa celeilalte părţi modificările survenite în actele constitutive ale societăţii în timp util, în vederea stabilirii de comun acord a succesorului legal al acestei părţi contractante.

21.3. Fuziunea/divizarea sau schimbarea formei juridice a uneia dintre părţi nu afectează executarea contractului, obligaţiile părţii fiind în totalitate şi în indivizibilitate preluate de unul dintre succesorii/succesorul acesteia.

1. **LEGEA APLICABILA CONTRACTULUI**
   1. Contractul va fi interpretat conform legilor din Romania.

Partile au inteles sa incheie azi 14.06.2022, prezentul contract în doua exemplare, cate unul pentru fiecare parte.

**ACHIZITOR, PRESTATOR,**

**A.J.O.F.M. ILFOV S.C. STAR SISTEMS SECURITY S.R.L.**

Director Executiv Administrator

Tiganasu Georgiana Florenta Petre Ana-Maria Emilia

Director Executiv Adjunct

Gavrilescu Iulian

Viza CFP

Şef Serviciu Administrare Buget

Niia Daniela

Avizat

Compartiment Juridic si Relatii cu Publicul

……………………………………………………….

Compartiment Achiziţii Publice, Administrativ

Protecţia Muncii si PSI

Popa Danut - Ionel

**Anexa la**

**Contractul de prestari servicii nr. 10.689/14.06.2022**

**VALOAREA**

contractului de achizitie publica avand ca obiect

“***Servicii de paza si protectie a bunurilor si valorilor***”

***pentru perioada 14.06.2022 – 31.12.2022***

|  |  |  |  |  |  |  |
| --- | --- | --- | --- | --- | --- | --- |
| **Luna** | **Nr. zile / luna** | **Nr. ore / tura** | **Nr. ore / luna** | **Pret/ora**  **(lei)** | **Valoare/luna**  **(lei fara TVA)** | **Valoare/luna**  **(lei cu TVA)** |
| IUNIE | 17 | 24 | 408 | 18,56 | *7.572,48* | *9.011,25* |
| IULIE | 31 | 744 | *13.808,64* | *16.432,28* |
| AUGUST | 31 | 744 | *13.808,64* | *16.432,28* |
| SEPTEMBRIE | 30 | 720 | *13.363,20* | *15.902,21* |
| OCTOMBRIE | 31 | 744 | *13.808,64* | *16.432,28* |
| NOIEMBRIE | 30 | 720 | *13.363,20* | *15.902,21* |
| DECEMBRIE | 31 | 744 | *13.808,64* | *16.432,28* |
| **VALOARE TOTALA CONTRACT 14.06 – 31.12.2022** | | | | | **89.533,44** | **106.544,79** |

***Plata aferenta serviciului pentru luna Decembrie 2022 va fi efectuata din bugetul anului 2023.***

ACHIZITOR PRESTATOR

A.J.O.F.M. ILFOV S.C. STAR SISTEMS SECURITY S.R.L.

Director Executiv, Administrator

Ţigănaşu Georgiana Florenţa Petre Ana-Maria Emilia

Director Executiv Adjunct

Gavrilescu Iulian

Şef Serviciu Administrare Buget

Niia Daniela

Comp. Achiziţii Publice,

Administrativ, Protecţia Muncii şi PSI

Popa Danut - Ionel